CELEX: C2006/326/176
Language: el
Date: 2006-12-30 00:00:00
Title: Υπόθεση F-135/06: Προσφυγή της 27ης Νοεμβρίου 2006 — Lafleur-Tighe κατά Επιτροπής

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/87
            
         Προσφυγή της 27ης Νοεμβρίου 2006 — Lafleur-Tighe κατά Επιτροπής
   (Υπόθεση F-135/06)
   (2006/C 326/176)
   Γλώσσα διαδικασίας: η γαλλική
   Διάδικοι
   
      Προσφεύγουσα: Virgine Lafleur-Tighe (Makati, Φιλιππίνες) (εκπρόσωποι: S. Rodrigues και C. Bernard-Glanz, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της αρμόδιας για τους διορισμούς αρχής (ΑΔΑ) για κατάταξη της προσφεύγουσας στον βαθμό 13, κλιμάκιο 1 κατά την ημερομηνία της προσλήψεώς της ως υπαλλήλου επί συμβάσει, όπως η απόφαση αυτή προκύπτει από τη σύμβαση προσλήψεως που υπεγράφη στις 22 Δεκεμβρίου 2005·
            
         
               —
            
            
               να υποδείξει στην ΑΔΑ τα αποτελέσματα που συνεπάγεται η ακύρωση της προσβαλλομένης απόφασης και ιδίως ότι πρέπει να ληφθεί υπόψη η επαγγελματική πείρα της προσφεύγουσας από το 1993, οπότε έλαβε το δίπλωμα Bachelor και την ανακατάταξή της στον βαθμό 14, αναδρομικώς από 22 Δεκεμβρίου 2005·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα υποστηρίζει, πρώτον, ότι η ΑΔΑ, ζητώντας της να προσκομίσει βεβαίωση ισοτιμίας του πτυχίου της Bachelor από νομικής σκοπιάς ανάλογη με την απόφαση που της χορήγησε η Κυβέρνηση της Γαλλικής Κοινότητας του Βελγίου για το δίπλωμά της maîtrise, υπέπεσε σε πρόδηλη πλάνη εκτιμήσεως.
   Δεύτερον, η προσφεύγουσα υποστηρίζει ότι η ΑΔΑ παραβίασε την αρχή της ίσης μεταχείρισης και της απαγορεύσεως των διακρίσεων καθόσον αρνήθηκε να λάβει υπόψη τη βεβαίωση ισοτιμίας του εν λόγω διπλώματος που της χορήγησε η υπηρεσία National Qualifications Authority of Ireland.